স্বাস্থ্যসাথীর বিরোধিতায় জনস্বার্থ মামলা, খারিজ হাইকোর্টে

কলকাতা: জনহিতেই তৈরি স্বাস্থ্যসাথী প্রকল্প, স্বাস্থ্যসাথী প্রকল্পের (Swasthya Sathi Scheme) বিরোধিতায় করা জনস্বার্থ মামলা খারিজ কলকাতা হাইকোর্টের (Calcutta High Court)। রাজ্যের স্বাস্থ্যসাথী প্রকল্পে এর বিরোধিতা করে মামলা দায়ের করেন ডাক্তার কুণাল সাহা। তার দাবি নির্বাচনের ফায়দা লোটার উদ্দ্যেশে এই প্রকল্প চালু করেছে তৃণমূল। এই প্রকল্পের বাস্তবে কোনও যৌক্তিকতা নেই। প্রধান বিচারপতির পর্যবেক্ষণ, যেহেতু স্বাস্থ্যসাথী প্রকল্প সম্পূর্ণ সরকারি সিদ্ধান্ত সরকারের নির্দিষ্ট পলিসি মেনে এই প্রকল্প চালু করা হয়েছে। তার জন্য আদালত এই বিষয়ে কোনও হস্তক্ষেপ করবে না। সরকার কীভাবে এই প্রকল্প পরিচালনা করবে সেটা তাঁদের সিদ্ধান্ত।

আরও পড়ুন: হৃদরোগে আক্রান্ত পার্থ চট্টোপাধ্যায়

মুখ্যমন্ত্রী নির্বাচনের আগে স্বাস্থ্যসাথী প্রকল্প চালু করেন। তার কিছুদিন পর থেকেই এই প্রকল্পের আওতায় আনা হয় পশ্চিমবঙ্গের মানুষকে। জানিয়েছিলেন, রাজ্যের প্রতিটি পরিবার বিনামূল্যে বার্ষিক ৫ লক্ষ টাকা পর্যন্ত চিকিৎসা পরিষেবা পাবেন। নির্বাচনের ফল প্রকাশের পরই জেলায় জেলায় দুয়ারে সরকার শিবির হয়। কিন্তু অভিযোগ উঠতে থাকে এই কার্ড নিয়ে কোনও পরিষেবা পাওয়া যাচ্ছে না। একাধিক জনস্বার্থ মামলাও হয়েছে। তারপর কলকাতা হাইকোর্টের জনস্বার্থ মামলা দায়ের করেন ডাক্তার কুণাল সাহা। সেই মামলা আজ খারিজ কলকাতা হাইকোর্টের প্রধান বিচারপতির ডিভিশন বেঞ্চে। স্পষ্টভাবে জানানো হয়েছে, এই প্রকল্প জনস্বার্থে শুরু করা হয়েছে। নির্বাচিত সরকার নিজেদের মতো বিচার-বিবেচনা করে প্রকল্পের সূচনা করতেই পারে। কীভাবে সেটা পরিচালনা করবে সেটা সরকারের সিদ্ধান্ত।’

অন্য খবর দেখুন